शराब पीकर अड़ीबाजी की, केस दर्ज
तवानगर थाना क्षेत्र में लोगों से मारपीट भी की
भास्कर संवाददाता | इटारसी
तवानगर थाना क्षेत्र में एक युवक ने गुरुवार रात को दो अलग-अलग स्थान पर शराब पीकर अड़ीबाजी, मारपीट की घटना की। एक युवक के खिलाफ दो मामले दर्ज हुए। पहली घटना रात 9:30 बजे सिलारी में रोड़ पर हुई है। इसमें फरियादी शिवप्रसाद पिता श्यामलाल निवासी सिलारी से गांव के ही युवक गोलू मीणा और राकेश कुमार से शराब पीने के लिए रुपए मांगे। फरियादी शिवप्रसाद के नहीं देने पर आरोपी गोलू और राकेश ने हाथ-मुक्कों से मारपीट की। कुछ लोगों के बीच-बचाव करने आएं तो फरियादी को जान से मारने की धमकी देकर आरोपी भाग निकले। इसमें शुक्रवार दोपहर फरियादी शिवप्रसाद ने शिकायत की। सिलारी में ही फरियादी बबलू पिता रविशंकर मीणा के साथ लकड़ी से मारपीट की। आरोपी गोलू मीणा के घर के सामने फरियादी बबलू अपनी बाइक में चाबी लगा रहा था। तभी नशे में खड़ा गोलू मीणा ने गाली-गलौज की। फरियादी बबलू ने गाली देने से मना किया तो लकड़ी से हमला कर दिया। बबलू रात में ही शिकायत करने थाने पहुंचा। तड़के 3 बजे आरोपी के खिलाफ केस दर्ज हुआ। थाना प्रभारी नीरज पाल ने बताया आरोपियों के खिलाफ केस दर्ज किया है।
bho_Deva bho_Deva bho_Deva hin_Deva